Document ID: 32006D0282

ODLOČBA KOMISIJE
z dne 4. aprila 2006
o spremembi Odločbe 2004/450/ES o standardnih zahtevah glede vsebine vlog za programe izkoreninjenja, spremljanja in nadzora prenosljivih spongiformnih encefalopatij (TSE), ki jih financira Skupnost
(notificirano pod dokumentarno številko C(2006) 1247)
(Besedilo velja za EGP)
(2006/282/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti člena 24(11) Odločbe,
ob upoštevanju naslednjega:
(1)
Odločba 90/424/EGS določa postopke, ki urejajo finančni prispevek Skupnosti pri programih za izkoreninjenje in spremljanje nekaterih bolezni živali iz navedene odločbe.
(2)
Odločba Komisije 2004/450/ES z dne 29. aprila 2004 o določitvi standardnih zahtev glede vsebine vlog za programe izkoreninjenja, spremljanja in nadzora živalskih bolezni, ki jih financira Skupnost (2), določa podatke, ki jih morajo vsebovati vloge, ki jih države članice predložijo Komisiji.
(3)
Priloga III k Odločbi 2004/450/ES določa standardne zahteve glede predložitve programov izkoreninjenja in spremljanja prenosljivih spongiformnih encefalopatij (TSE), ki jih sofinancira Skupnost. Navedena priloga se sklicuje na nekatere določbe prilog III in VII k Uredbi (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3).
(4)
Prilogi III in VII k Uredbi (ES) št. 999/2001 sta bili spremenjeni z uredbami Komisije (ES) št. 1492/2004 (4), (ES) št. 36/2005 (5) in (ES) št. 214/2005 (6). Zato je primerno, da se Odločba 2004/450/ES spremeni, da bi se upoštevale spremembe prilog III in VII k Uredbi (ES) št. 999/2001.
(5)
Odločbo 2004/450/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga III k Odločbi 2004/450/ES se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 4. aprila 2006

Labels: 0
15
6